Aalborg Stiftstidende, 1830-12-27
Det formodes, at man ikke uden Jnteresse vil høre en fordomsfri, upartisk Yttring om den indbyrdes Underviisnings Virksomhed i en af vort Fædrenelands fjerneste Provindser; vi meddele derfor følgende af "Tagebuch, geführt auf einer Reise nach Færs in Jahre 1828, von C. J. Graba; Hamburg 1830. Kun i Thorshavn findes en Skole, i hvilken Drenge og Piger undervises efter den Bell-Lancasterske Methode. J to Dage bivaanede jeg Underviisningstimerne og maatte studse over Børnenes overordentlige Fremgang. Denne Skole i Thorshavn er først oprettet for 2 Aar siden (1826.) Amtmand. v. Tillisch har erhvervet sig store Fortjenester af den; istedetfor det gamle, indskrænkede og fugtige Skolehuus, den gamle og dovne Skolelærer, skidne og pialtede Børn, finder man nu en rummelig, reenlig Bygning, en duelig Skolelærer og Børn, der alle uden Undtagelse ere ordentlig og reenlig klædte. Skolen besøges af 130 Børn, Drenge og Piger; dermed staaer i Forbindelse et Arbeidshuus, hvor Pigerne spinde og væve Hør og forarbeide grovt Linned. Paa Uld=Væverstole forfærdiget Gulvtæpper, hvoraf hver Alen i Kjøbenhavn betales med 5 Mk. 8 s.) Da ingen Forberedelser til en Examen vare trufne, 1) J Aar (1832) er hver Alen betalt med 8 Mk. saa kunde den paa staaende Fod anstillede Prøve bedste give en klar Anskuelse af Børnenes Duelighed og Kundskaber. Amtmanden lod derfor Underviisningen afbryde og en liden Prøve foretage i alle Fag. Sangen gik, eftersom Færingerne først for 2 Aar siden havde faaet Ahnelse om, hvad Sang er, ret godt, Melodie og Takt holdtes temmelig rigtig, hvad Folk paa Færs ikke kunde endog ved Danse-Vocalmusik. Det er paafaldende nok, at man her finder saa lidet Talent og Smag for Musik. Jeg troer ikke, at der findes et eneste musikalsk Jnstrument paa alle Færøerne, undtagen hos Embedsmændene. Børnene skreve alle hurtigt og godt; Smaastykker efter Dictat bleve for største Deelen skrevne orthographisk og kalligraphisk, under Prøven i Geographi kunde de bedre end jeg angive Grændser, Stæder og Byer paa Kaarter uden Navne, og vare meget godt bevandrede i den danske Historie. J høieste Grad forundredes jeg imidlertid over Regningen, især Hovedregningen. Exempler som: hvormeget er 22 Gange 99, 91 Gange 11, 18 i 234, bleve neppe udtalte, før Svaret var paa rede Haand. Da jeg nu af Erfaring ret godt veed, hvorledes det ofte gaaer med saadan Exammen, at nemlig Skalelæreren fremkalder de bedste Børn og forelægger dem Spørgsmaale over Gienstande, som de kort i Forveien have lært, saa yttrede jeg dette for Amtmanden, og navnlig, at de geographiske og historiske Kundskaber i kort Tid kunde være lærte udenad og snart ogsaa glemmes. Jeg fik nu Tilladelse til at examinere, hvem og hvori jeg vilde. Efter fremlagte Bøger og Registere valgte jeg en Dreng, der for 1 1/2 Aar siden havde lært Holsteens og Slesvigs Geographie, gjorde ham Spørgsmaale om disse Lande, som det faldt mig ind, og fik saa rigtige Svar, at jeg ikke selv havde kunnet give dem bedre. Derpaa lod jeg denne Dreng examinere en anden paa omtrent 8 Aar, hvilket gik fortræffeligt. Derpaa tog jeg det første det bedste Exempel til Hovedregning og fik altid Svaret næsten i det samme Øieblik, da jeg endte Spørgsmaalet. Tilsidst opfordret til at give en Dreng et vanskeligt Regnestykke, fremsatte jeg følgende: 17 1/2 Pd. koster 30 Rd. 5 Mk. 13 1 1/2 s., hvormeget koster da 20 Skpd. 13 1/2 Lpd. og efter neppe 10 Minuters Forløb bragte han Facit 12276 Rd. 2 Mk. 15143 3/5 s. Regn det efter, hvo der har Lyst. Vanskelige Ord, som: Generaltoldkammer, Admiralitetscollegium bogstaveredes aldeles uden Feil." - Graba ender med det Spørgsmaal: "Kan een eneste Lærer i en Tid af 2 Aar bringe saa mange Børn saavidt efter den gamle Underviisningsmethode?